## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

74. schôdza

Č.: KNR-UPV-0276/2025-11

256

**U z n e s e n i e**

**Ústavnoprávneho výboru Národnej rady Slovenskej republiky**

**z 30. januára 2025**

k návrhu poslanca Národnej rady Slovenskej republiky Daniela KARASA na vydanie zákona, ktorým sa mení a dopĺňa **zákon č. 154/2001 Z. z. o prokurátoroch a právnych čakateľoch** prokuratúry v znení neskorších predpisov (tlač 432)

 **Ústavnoprávny výbor Národnej rady Slovenskej republiky**

 **A. s ú h l a s í**

 s  návrhom poslanca Národnej rady Slovenskej republiky Daniela KARASA na vydanie zákona, ktorým sa mení a dopĺňa zákon č. 154/2001 Z. z. o prokurátoroch a  právnych čakateľoch prokuratúry v znení neskorších predpisov (tlač 432);

 **B. o d p o r ú č a**

Národnej rade Slovenskej republiky

 návrh poslanca Národnej rady Slovenskej republiky Daniela KARASA na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 432) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru, aby spracoval výsledky rokovania Ústavnoprávneho výboru Národnej rady Slovenskej republiky z 30. januára 2025 spolu s výsledkami rokovania Výboru Národnej rady Slovenskej republiky pre financie a rozpočet do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.

 Miroslav Čellár

 predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 256**

**z 30. januára 2025**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k návrhu poslanca Národnej rady Slovenskej republiky Daniela KARASA na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 432)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K čl. I

1. V čl. I 5. bode § 125a ods. 2 druhej vete sa slová „výmera odchodného“ nahrádzajú slovami „výška predčasného odchodného“ a v tretej vete sa slovo „odchodné“ nahrádza slovami „predčasné odchodné“.

Ide o legislatívno-technickú úpravu, ktorou sa zjednocuje terminológia v rámci navrhovaného ustanovenia, ktoré upravuje predčasné odchodné.

1. V čl. I, 9. bod znie:

„9. § 127 sa dopĺňa odsekom 3, ktorý znie:

„(3) Na účely predčasného odchodného sa do času výkonu funkcie prokurátora započítava čas prípravnej praxe právneho čakateľa prokuratúry, čas výkonu funkcie vyšetrovateľa prokuratúry, čas výkonu funkcie prokurátora a čas, ktorý sa podľa § 97 ods. 5 posudzuje ako výkon funkcie prokurátora, ako aj čas prípravnej služby justičného čakateľa, čas výkonu funkcie sudcu a čas, ktorý sa posudzuje ako čas výkonu funkcie sudcu.“.“.

Navrhovanou právnou úpravou sa zjednotí čas, ktorý sa započíta na účely predčasného odchodného (§ 127 ods. 3) pri zohľadnení dikcie platnej právnej úpravy uvedenej v § 263b, ktorá ustanovuje osobitné pravidlá na určenie započítateľnej praxe prokurátora na účely príplatku za výkon funkcie prokurátora. Podľa navrhovanej právnej úpravy bude predčasné odchodné (§ 125a) predsa len pomernou časťou odchodného (§ 125), na ktoré má prokurátor nárok podľa platnej právnej úpravy. Preto neexistuje dôvod na ustanovenie odlišných pravidiel na určenie času rozhodného na ustanovenie podmienok nároku na predčasné odchodné podľa navrhovanej právnej úpravy.

1. V čl. I 16. bode § 134 ods. 2 úvodnej vete a v písmene d) sa za slová „výsluhový dôchodok“ vkladajú slová „prokurátora“.

Ide o legislatívno-technickú úpravu, ktorou sa zjednocuje terminológia v rámci navrhovaného ustanovenia.

1. V čl. I bode 16, § 134 ods. 3 sa slová „písm. b) až d)“ nahrádzajú slovami ,,písm. c) a d)“.

Prijatím uvedenej právnej úpravy sa sprísnia podmienky na priznanie výsluhového dôchodku generálnemu prokurátorovi Slovenskej republiky - generálnemu prokurátorovi Slovenskej republiky tak vznikne nárok na výsluhový dôchodok po uplynutí štyroch rokov jeho funkčného obdobia, avšak len v prípade, ak funkciu prokurátora vykonával najmenej 20 rokov.

1. V čl. I 17. bode (§ 134 ods. 4) sa na konci novelizačného bodu pripája čiarka a tieto slová: „v  písmene a) sa za slová „zomretom manželovi“ vkladajú slová „alebo vyhlásenom za mŕtveho“, v písmene b) sa za slovo „zomretej manželke“ vkladajú slová „alebo vyhlásenej za mŕtvu“ a v písmene c) sa za slová „bol prokurátorom“ vkladajú slová „alebo po rodičovi vyhlásenom za mŕtveho alebo po osvojiteľovi vyhlásenom za mŕtveho, ktorý bol prokurátorom“.

Ide o legislatívno-technickú úpravu. V čl. I 17. bod § 134 ods. 4 sa navrhuje spresnenie ustanovenia, kde sa dopĺňa vyhlásenie prokurátora za mŕtveho s rovnakými právnymi účinkami ako pri smrti prokurátora. V tejto súvislosti sa navrhuje doplnenie textu § 134, konkrétne textu písmen a) až c) o pojem „vyhlásený za mŕtveho“ tak, aby text jednotlivých písmen bol obsahovo a vecne súladný s úvodnou vetou § 134 (do ktorej bol doplnený pojem „vyhlásený za mŕtveho“), nakoľko úprava písmen a) až c) by aj po zmene upravovala výlučne iba vzťahy po zomretom.

1. V čl. I, bode 19 sa § 134 sa za odsek 6 dopĺňa odsek 7, ktorý znie:

„(7) Na účely výsluhového dôchodku sa do času výkonu funkcie prokurátora započítava čas prípravnej praxe právneho čakateľa prokuratúry, čas výkonu funkcie vyšetrovateľa prokuratúry, čas výkonu funkcie prokurátora a čas, ktorý sa podľa § 97 ods. 5 posudzuje ako výkon funkcie prokurátora, ako aj čas prípravnej služby justičného čakateľa, čas výkonu funkcie sudcu a čas, ktorý sa posudzuje ako čas výkonu funkcie sudcu.”.

V tejto súvislosti sa primerane upraví úvodná veta 19. bodu.

Navrhovanou právnou úpravou sa zjednotí čas, ktorý sa započíta na účely výsluhového dôchodku (§ 134 ods. 7) pri zohľadnení dikcie platnej právnej úpravy uvedenej v § 263b, ktorá ustanovuje osobitné pravidlá na určenie započítateľnej praxe prokurátora na účely príplatku za výkon funkcie prokurátora. Podľa navrhovanej právnej úpravy bude výsluhový dôchodok (§ 134 ods. 2 a 3) pomernou časťou príplatku za výkon funkcie prokurátora (§ 134 ods. 1), na ktoré má prokurátor nárok podľa platnej právnej úpravy. Preto neexistuje dôvod na ustanovenie odlišných pravidiel na určenie času rozhodného na ustanovenie podmienok nároku na výsluhový dôchodok podľa navrhovanej právnej úpravy.

1. V čl. I 22. bode § 135 ods. 3 sa slová „dôchodku za“ nahrádzajú slovami „dôchodku prokurátora za“ a v odseku 4 sa za slovo „dôchodok“ vkladajú slová „prokurátora patrí prokurátorovi“.

Ide o legislatívno-technickú úpravu, ktorou sa precizuje navrhovaná terminológia.

1. V čl. I 25. bode (§ 135 ods. 7) sa slová „prvej a druhej vete“ vypúšťajú a za slová „na konci“ sa vkladajú slová „prvej a druhej vety“.

Ide o legislatívno-technickú úpravu, ktorou sa precizuje znenie legislatívneho pokynu.

1. V čl. I 27. bode § 135 ods. 9 sa za slová „na konci“ vkladajú slová „prvej vety“.

Ide o legislatívno-technickú úpravu, ktorou sa precizuje znenie legislatívneho pokynu.

1. V čl. I 33. bode (§ 137 ods. 1) sa na konci pripájajú tieto slová: „a na konci sa pripájajú tieto slová: „alebo jeho vyhlásenia za mŕtveho“.

Ide o legislatívno-technickú úpravu, ktorou sa dopĺňa ustanovenie týkajúce sa zániku práva na príplatok za výkon funkcie prokurátora a výsluhový dôchodok prokurátora, tak ako je to navrhované v rámci jednotlivých novelizačných bodov predloženého návrhu zákona.

1. V čl. I 34. bode § 137 ods. 2 sa za slová „alebo výsluhový dôchodok“ vkladá slovo „prokurátora“.

Ide o legislatívno-technickú úpravu, ktorou sa precizuje navrhovaná terminológia v rámci návrhu zákona.

1. V čl. I 42. bode (§ 141 ods. 2 druhej vete) sa pred slová „vypláca príplatok“ vkladá slovo „sa“.

Ide o legislatívno-technickú úpravu, ktorou sa dopĺňa chýbajúce slovo.

1. Za čl. I sa vkladajú nové články II a III, ktoré znejú:

„Čl. II

Zákon č. 595/2003 Z.z. o dani z príjmov v znení zákona č. 43/2004 Z.z., zákona č. 177/2004 Z.z., zákona č. 191/2004 Z.z., zákona č. 391/2004 Z.z., zákona č. 538/2004 Z.z., zákona č. 539/2004 Z.z., zákona č. 659/2004 Z.z., zákona č. 68/2005 Z.z., zákona č. 314/2005 Z.z., zákona č. 534/2005 Z.z., zákona č. 660/2005 Z.z., zákona č. 688/2006 Z.z., zákona č. 76/2007 Z.z., zákona č. 209/2007 Z.z., zákona č. 519/2007 Z.z., zákona č. 530/2007 Z.z., zákona č. 561/2007 Z.z., zákona č. 621/2007 Z.z., zákona č. 653/2007 Z.z., zákona č. 168/2008 Z.z., zákona č. 465/2008 Z.z., zákona č. 514/2008 Z.z., zákona č. 563/2008 Z.z., zákona č. 567/2008 Z.z., zákona č. 60/2009 Z.z., zákona č. 184/2009 Z.z., zákona č. 185/2009 Z.z., zákona č. 504/2009 Z.z., zákona č. 563/2009 Z.z., zákona č. 374/2010 Z.z., zákona č. 548/2010 Z.z., zákona č. 129/2011 Z.z., zákona č. 231/2011 Z.z., zákona č. 250/2011 Z.z., zákona č. 331/2011 Z.z., zákona č. 362/2011 Z.z., zákona č. 406/2011 Z.z., zákona č. 547/2011 Z.z., zákona č. 548/2011 Z.z., zákona č. 69/2012 Z.z., uznesenia Ústavného súdu Slovenskej republiky č. 188/2012 Z.z., zákona č. 189/2012 Z.z., zákona č. 252/2012 Z.z., zákona č. 288/2012 Z.z., zákona č. 395/2012 Z.z., zákona č. 70/2013 Z.z., zákona č. 135/2013 Z.z., zákona č. 318/2013 Z.z., zákona č. 463/2013 Z.z., zákona č. 180/2014 Z.z., zákona č. 183/2014 Z.z., zákona č. 333/2014 Z.z., zákona č. 364/2014 Z.z., zákona č. 371/2014 Z.z., zákona č. 25/2015 Z.z., zákona č. 61/2015 Z.z., zákona č. 62/2015 Z.z., zákona č. 79/2015 Z.z., zákona č. 140/2015 Z.z., zákona č. 176/2015 Z.z., zákona č. 253/2015 Z.z., zákona č. 361/2015 Z.z., zákona č. 375/2015 Z.z., zákona č. 378/2015 Z.z., zákona č. 389/2015 Z.z., zákona č. 437/2015 Z.z., zákona č. 440/2015 Z.z., zákona č. 341/2016 Z.z., zákona č. 264/2017 Z.z., zákona č. 279/2017 Z.z., zákona č. 335/2017 Z.z., zákona č. 344/2017 Z.z., zákona č. 57/2018 Z.z., zákona č. 63/2018 Z.z., zákona č. 112/2018 Z.z., zákona č. 209/2018 Z.z., zákona č. 213/2018 Z.z., zákona č. 317/2018 Z.z., zákona č. 347/2018 Z.z., zákona č. 368/2018 Z.z., zákona č. 385/2018 Z.z., zákona č. 4/2019 Z.z., zákona č. 10/2019 Z.z., zákona č. 54/2019 Z.z., zákona č. 88/2019 Z.z., zákona č. 155/2019 Z.z., zákona č. 221/2019 Z.z., zákona č. 223/2019 Z.z., zákona č. 228/2019 Z.z., zákona č. 233/2019 Z.z., zákona č. 301/2019 Z.z., zákona č. 315/2019 Z.z., zákona č. 316/2019 Z.z., zákona č. 319/2019 Z.z., zákona č. 390/2019 Z.z., zákona č. 393/2019 Z.z., zákona č. 462/2019 Z.z., zákona č. 46/2020 Z.z., zákona č. 198/2020 Z.z., zákona č. 296/2020 Z.z., zákona č. 416/2020 Z.z., zákona č. 420/2020 Z.z., zákona č. 421/2020 Z.z., zákona č. 76/2021 Z.z., zákona č. 215/2021 Z.z., zákona č. 257/2021 Z.z., zákona č. 310/2021 Z.z., zákona č. 408/2021 Z.z., zákona č. 416/2021 Z.z., zákona č. 129/2022 Z.z., zákona č. 222/2022 Z.z., zákona č. 232/2022 Z.z., zákona č. 257/2022 Z.z., zákona č. 433/2022 Z.z., zákona č. 496/2022 Z.z., zákona č. 519/2022 Z.z., zákona č. 59/2023 Z.z., zákona č. 60/2023 Z.z., zákona č. 65/2023 Z.z., zákona č. 123/2023 Z.z., zákona č. 128/2023 Z.z., zákona č. 205/2023 Z.z., zákona č. 278/2023 Z.z., zákona č. 281/2023 Z.z., zákona č. 309/2023 Z.z., zákona č. 315/2023 Z.z., zákona č. 508/2023 Z.z., zákona č. 530/2023 Z.z., zákona č. 46/2024 Z.z., zákona č. 87/2024 Z.z., zákona č. 248/2024 Z.z., zákona č. 278/2024 Z.z., zákona č. 279/2024 Z.z. a zákona č. 355/2024 Z. z. sa dopĺňa takto:

V § 9 ods. 2 písm. c) sa za slová „a prokurátora“ vkladajú slová „a výsluhový dôchodok prokurátora“.

Čl. III

Zákon č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 718/2004 Z.z., zákona č. 305/2005 Z.z., zákona č. 352/2005 Z.z., zákona č. 660/2005 Z.z., zákona č. 282/2006 Z.z., zákona č. 522/2006 Z.z., zákona č. 673/2006 Z.z., zákona č. 358/2007 Z.z., zákona č. 518/2007 Z.z., zákona č. 530/2007 Z.z., zákona č. 594/2007 Z.z., zákona č. 461/2008 Z.z., zákona č. 581/2008 Z.z., zákona č. 108/2009 Z.z., zákona č. 192/2009 Z.z., zákona č. 533/2009 Z.z., zákona č. 121/2010 Z.z., zákona č. 136/2010 Z.z., zákona č. 151/2010 Z.z., zákona č. 499/2010 Z.z., zákona č. 133/2011 Z.z., zákona č. 250/2011 Z.z., zákona č. 185/2012 Z.z., zákona č. 252/2012 Z.z., zákona č. 395/2012 Z.z., zákona č. 421/2012 Z.z., zákona č. 41/2013 Z.z., zákona č. 153/2013 Z.z., zákona č. 220/2013 Z.z., zákona č. 338/2013 Z.z., zákona č. 463/2013 Z.z., zákona č. 185/2014 Z.z., zákona č. 364/2014 Z.z., zákona č. 77/2015 Z.z., zákona č. 148/2015 Z.z., zákona č. 253/2015 Z.z., zákona č. 265/2015 Z.z., zákona č. 336/2015 Z.z., zákona č. 378/2015 Z.z., zákona č. 428/2015 Z.z., zákona č. 429/2015 Z.z., zákona č. 125/2016 Z.z., zákona č. 167/2016 Z.z., zákona č. 286/2016 Z.z., zákona č. 341/2016 Z.z., zákona č. 356/2016 Z.z., zákona č. 41/2017 Z.z., zákona č. 238/2017 Z.z., zákona č. 256/2017 Z.z., zákona č. 351/2017 Z.z., zákona č. 63/2018 Z.z., zákona č. 156/2018 Z.z., zákona č. 351/2018 Z.z., zákona č. 366/2018 Z.z., zákona č. 376/2018 Z.z., zákona č. 83/2019 Z.z., zákona č. 139/2019 Z.z., zákona č. 221/2019 Z.z., zákona č. 231/2019 Z.z., zákona č. 310/2019 Z.z., zákona č. 321/2019 Z.z., zákona č. 343/2019 Z.z., zákona č. 467/2019 Z.z., zákona č. 68/2020 Z.z., zákona č. 125/2020 Z.z., zákona č. 264/2020 Z.z., zákona č. 393/2020 Z.z., zákona č. 9/2021 Z.z., zákona č. 81/2021 Z.z., zákona č. 133/2021 Z.z., zákona č. 150/2021 Z.z., zákona č. 215/2021 Z.z., zákona č. 252/2021 Z.z., zákona č. 310/2021 Z.z., zákona č. 540/2021 Z.z., zákona č. 92/2022 Z.z., zákona č. 101/2022 Z.z., zákona č. 267/2022 Z.z., zákona č. 392/2022 Z.z., zákona č. 518/2022 Z.z., zákona č. 530/2023 Z.z., zákona č. 87/2024 Z.z., zákona č. 309/2024 Z.z. a zákona č. 362/2024 Z.z. sa dopĺňa takto:

V § 11 ods. 7 písm. b) druhom bode sa na konci pripájajú tieto slová: „alebo výsluhový dôchodok prokurátora,32a)“.

Poznámka pod čiarou k odkazu 32a znie:

„32a) § 134 zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov.“.“.

Doterajší čl. II sa primerane prečísluje.

Odôvodnenie k čl. II:

Podľa predloženého znenia uvedeného v čl. I (bod 16) prokurátor, ktorému zanikne služobný pomer vzdaním sa funkcie prokurátora, bude mať nárok na výsluhový dôchodok v prípade, ak funkciu prokurátora vykonával najmenej 20 rokov. Súbeh výsluhového dôchodku prokurátora a príplatku za výkon funkcie prokurátora je vylúčený [čl. I bod 16 § 134 ods. 2 písm. c)]. Podľa platnej právnej úpravy ustanovenej v § 9 ods. 2 písm. c) zákona č. 595/2003 Z. z. o dani z príjmov v znení neskorších predpisov je príplatok za výkon funkcie prokurátora oslobodený od dane z príjmov. Keďže výsluhový dôchodok prokurátora podľa predloženého návrhu zákona je vo svojej podstate len pomernou časťou príplatku za výkon funkcie prokurátora, navrhuje sa, aby aj výsluhový dôchodok prokurátora bol oslobodený od dane z príjmu.

Odôvodnenie k čl. III:

Navrhuje sa, aby štát bol platiteľom poistného na verejné zdravotné poistenie v prípade, ak prokurátor, ktorému po zániku služobného pomeru vzdaním sa funkcie prokurátora vznikne nárok na výsluhový dôchodok, nebude mať v rozhodujúcom období vymeriavací základ vo výške ustanovenej v § 11 ods. 8 zákona č. 580/2004 Z. z. o zdravotnom poistení. Rovnaká právna úprava sa vzťahuje aj na fyzické osoby, ktoré poberajú dôchodok z výsluhového zabezpečenia policajtov a vojakov.

1. V  čl. II sa slová „1. januára“ nahrádzajú slovami „1. júna“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakancie. Z uvedených dôvodov je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].